**Cystadlu**

I gystadlu yn y gystadleuaeth Ffotograffiaeth ‘Fy Nghymru i’ rhaid i ymgeiswyr gyflwyno eu ffotograff i marchnata@dysgucymraeg.cymru.

Dim ond ceisiadau ar e-bost a dderbynnir.

Mae'r gystadleuaeth yn cau am 11.59pm GMT ar 17 Ebrill 2020. Rhaid derbyn pob cais cyn yr amser hwn.

Anogir ymgeiswyr i gyflwyno ffotograffau ar ffurf .jpg. Rhaid i bob ffotograff fod yn waith yr ymgeisydd ei hun, a rhaid iddynt fod yn berchen ar yr hawlfraint i unrhyw ffotograffau a ddanfonnir i’r gystadleuaeth.

Hysbysir yr enillydd trwy e-bost ar 20 Ebrill 2020 a chysylltir ag ef neu hi gan ddefnyddio'r cyfeiriad e-bost a ddarparwyd.

Gwahoddir yr enillydd i'r cyhoeddiad swyddogol a fydd yn cael ei gynnal yn ystod Gŵyl Ar Lafar yn Llyfrgell Genedlaethol Cymru ddydd Sadwrn, 25 Ebrill i dderbyn ei wobr.

**Gwobr**

Bydd y ddelwedd fuddugol yn cael ei fframio a'i chynnwys yng nghasgliad ffotograffig Llyfrgell Genedlaethol Cymru, a'i harddangos yn Y Llyfrgell drwy gydol yr haf.

Bydd yr enillydd hefyd yn derbyn hamper o adnoddau a llyfrau ar gyfer dysgwyr Cymraeg.

**Y broses feirniadu**

Bydd pob cais yn cael ei feirniadu gan y ffotograffydd o Benarth, Nick Treharne a William Troughton, curadur ffotograffau yn Llyfrgell Genedlaethol Cymru.

Bydd tîm y Ganolfan Dysgu Cymraeg Genedlaethol yn anfon pob cais at y ddau feirniad yn annibynnol.

Bydd y beirniaid yn cyfarfod ac yn penderfynu ar ffotograff buddugol.

Mae penderfyniadau'r beirniaid yn derfynol.

**Ymgeiswyr**

Mae’r gystadleuaeth ffotograffiaeth ar agor i ddysgwyr sy’n dysgu Cymraeg gyda’r Ganolfan Dysgu Cymraeg Genedlaethol a’i darparwyr cwrs, ac i unrhyw ddysgwr arall sydd yn, neu sydd wedi dysgu Cymraeg.

Ni dderbynnir unrhyw gais gan asiantau, trydydd parti, grwpiau na ffotograffau a gynhyrchir yn awtomatig gan gyfrifiadur.

Ni dderbynnir unrhyw ffotograff anghyflawn, annarllenadwy na llygredig.

Mae gan Lyfrgell Genedlaethol Cymru a’r Ganolfan Dysgu Cymraeg Genedlaethol yr hawl i wrthod cystadleuwyr os nad ydynt yn cadw at y telerau a’r amodau hyn neu am unrhyw reswm dilys y gellir ei gyfiawnhau.

Mae Llyfrgell Genedlaethol Cymru a’r Ganolfan Dysgu Cymraeg Genedlaethol yn cadw'r hawl i ddiarddel unrhyw ymgeisydd a / neu enillydd a / neu ddiwygio'r telerau ac amodau hyn ar unrhyw adeg.

**Hawlfraint, Cyhoeddusrwydd a Data Personol**

Gellir rhoi cyhoeddusrwydd i bob ymgeisydd, yr enillydd a’r ffotograffau.

Trwy gystadlu, yr ydych yn cytuno i ganiatáu i Lyfrgell Genedlaethol Cymru a’r Ganolfan Dysgu Cymraeg Genedlaethol gyhoeddi eich lluniau mewn deunyddiau printiedig, ar wefannau Llyfrgell Genedlaethol Cymru a’r Ganolfan Dysgu Cymraeg Genedlaethol ac ar sianeli cyfryngau cymdeithasol y ddau sefydliad.

Gellir defnyddio ffotograffau hefyd gan Lyfrgell Genedlaethol Cymru a’r Ganolfan Dysgu Cymraeg Genedlaethol mewn deunydd marchnata sy'n ymwneud â'r gystadleuaeth.

Rhaid i ymgeiswyr fod yn berchen ar yr hawlfraint i unrhyw ffotograffau a anfonir i’r gystadleuaeth. Bydd ymgeiswyr yn cadw hawlfraint i'r ffotograffau.

Cyflwynir yr holl ddata personol a gyflwynir gan ymgeisydd mewn cysylltiad â'r gystadleuaeth hon yn wirfoddol. Bydd yr holl ddata personol a gesglir gan ymgeiswyr yn cael eu defnyddio gan Lyfrgell Genedlaethol Cymru a’r Ganolfan Dysgu Cymraeg Genedlaethol at ddibenion gweinyddu’r gystadleuaeth a thrwy gystadlu mae cystadleuwyr yn cytuno i roi’r hawl i ddefnyddio’r wybodaeth hon i gysylltu â nhw am faterion yn ymwneud â’r gystadleuaeth.

**Amrywiol**

Mae Llyfrgell Genedlaethol Cymru a’r Ganolfan Dysgu Cymraeg Genedlaethol yn cadw'r hawl i addasu'r rheolau hyn, atal neu derfynu'r gystadleuaeth ar unrhyw adeg, gan gynnwys heb gyfyngiad lle bo angen gwneud hynny oherwydd amgylchiadau y tu hwnt i'w rheolaeth neu os na ellir cynnal y gystadleuaeth yn gywir am resymau technegol neu gyfreithiol neu os yw'r trefnwyr yn amau ​​bod unrhyw berson wedi bod yn camdrin gweinyddiaeth y gystadleuaeth neu wedi gweithredu'n anfoesol mewn unrhyw ffordd arall.